യുവാവിന് പത്തുവര്ഷം തടവും 20,000 രൂപ പിഴയും കാഞ്ഞങ്ങാട്: ഭാര്യാസഹോദരിയായ 11 കാരിയെ ലൈംഗികമായി പീഡിപ്പിച്ച കേസില് യുവാവിന് പത്തുവര്ഷം തടവും 20,000 രൂപ പിഴയും. പിഴയടച്ചില്ലെങ്കില് ആറുമാസം കൂടി ശിക്ഷ അനുഭവിക്കണം. രാജപുരം പോലീസ് സ്റ്റേഷന് പരിധിയിലെ 35 കാരനെതിരെയാണ് ഹൊസ്ദുര്ഗ് പോക്സോ കോടതി ജഡ്ജി സി. സുരേഷ് കുമാര് ശിക്ഷ വിധിച്ചത്. 2018ലാണ് പ്രതി പെണ്കുട്ടിയെ പീഡനത്തിനിരയാക്കിയത്. ഇതിനുശേഷം പെണ്കുട്ടി അസ്വസ്ഥത പ്രകടിപ്പിച്ചതിനെത്തുടര്ന്ന് അധ്യാപകര് ചൈല്ഡ് ലൈന് അധികൃതരുമായി ബന്ധപ്പെട്ട് കൗണ്സിലിംഗിന് വിധേയമാക്കിയപ്പോഴാണ് പീഡനവിവരം പുറത്തറിയുന്നത്. വെള്ളരിക്കുണ്ട് ഇന്സ്പെക്ടര് ആയിരുന്ന സി.കെ. സുനില്കുമാര്, രാജപുരം എസ്ഐ ജയകുമാര് എന്നിവരാണ് കേസ് അന്വേഷിച്ചത്. പ്രോസിക്യൂഷന് വേണ്ടി സ്പെഷല് പ്രോസിക്യൂട്ടര് പി.ബിന്ദു ഹാജരായി.